Narodna skupština
20180314

Naravno, najbolji način da se nastavi sa lažima. Da nije bilo nikakvih reakcija države na taj skup, onda ne bi bilo ni procesa koji se danas vode, a svi vidimo da se vodi proces preko više od 20 ljudi i ministar na to nema odgovor. Kao što na pitanje ko su fantomi iz Savamale on pita o ubistvu gospodina Ranka Panića. Znači, gospodine ministre, šest godina imate vlast, pitajte tadašnjeg ministra policije, vašeg sadašnjeg kolegu iz Vlade, ko je odgovoran za postupanje policije tog dana kada je nastradao Ranko Panić. Pitajte direktora policije koji je bio do skora direktor policije, bio je, čini mi se, direktor policije i dok ste vi bili ministar policije. Znači, ni u kakvu vezu ne možete da dovodite ni Borisa Tadića, ni druge učesnike u vlasti i Vladi do 2008. godine. Gospodine ministre, vaša je dužnost i odgovornost da date odgovore na ono što se dešava sada.